पहिलो कुरा, कलाकार बन्नलाई यसको ठूलो चुनौती र समस्या भनेकै आफूमा कलाकार देखाउने क्षमता छ कि छैन ? भन्ने हो । त्यसपछि धेरै त्यस्ता क्षमता भएका व्यक्तिहरु पनि अवसर नपाएर पछाडि सर्नुपर्ने अवस्था छ । अहिलेको अवस्थामा जो मान्छे फिल्म निर्माण गर्छ, जोसँग पैसा छ, उनीहरु आफै कलाकार बन्ने दौडमा हुन्छन् । त्यसैले कला मात्रै लिएर आउने मान्छेसँग पैसा छैन भने यो चुनौती पार गर्न धेरै गाह्रो भइरहेको हुन्छ । जहिलेसम्म कलाको महत्व बुझिँदैन, यस्ता समस्याहरु आइरहन्छन् । क्षमता र धैर्य गर्ने मान्छे सफल कलाकार बन्छ ।
